Fojerman: Skuli poezyje
Skuli poezyje
Padajōm, że jak jodło
Je poezyjo, dlo ducha.
Zaczna niōm żyć, a możno
Straca tyż trocha brzucha?
Pokosztuja jōm tydziyń,
Ôbejrza po tym czasie,
Czy mie trocha ubydzie,
A dziurka podciōngna we pasie?
Możno niy bydzie to grzych,
W Adwyncie sie rymym napaś,
A na Wachtyrza Wōm tyż
Posłać rym jaki roz za czas?
Teraz tak myśla dziepiyro:
Skuli tej poezyje,
Człowiek se kustu ôdbiyro,
A sam te beskuryje
Z boku go kajś wołajōm,
Niby we wierszach plyś słowa,
Dyć piwa napić sie dajōm,
A brzuch urośnie ôd nowa.
Stasiek Neblik, ps.”Fojerman” – Ślōnzok, fojermōn na pynzyji, autor ksiōnżki ”Do rymu po naszymu, abo ślōnski miszmasz” a autor „Dykcjōnorza Godki Ślōnskij”, człōnek DURŚ.
szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn